Document ID: 31985L0490

31985L0490
L 295/30
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ЧЕТВЪРТА ДИРЕКТИВА НА КОМИСИЯТА
от 11 октомври 1985 година
за сближаване на законодателствата на държавите-членки относно методите за анализ, необходими за контрола върху състава на козметичните продукти
(85/490/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 76/768/ЕИО на Съвета от 27 юли 1976 г. за сближаване на законодателствата на държавите-членки относно козметичните продукти (1), последно изменена с Директива 85/391/ЕИО (2), и по-специално член 8, параграф 1 от нея,
като има предвид, че Директива 76/768/ЕИО предвижда официални проверки на козметичните продукти с цел да се установи спазването на условията, предвидени в общностните разпоредби относно състава на козметичните продукти;
като има предвид, че следва да се установят възможно най-бързо всички необходими за целите на анализите методи; като има предвид, че вече бяха предприети три стъпки към реализирането на тази цел с определянето на някои методи в Директиви 80/1335/ЕИО (3), 82/434/ЕИО (4) и 83/514/ЕИО (5) на Комисията, а четвъртата стъпка се състои в определянето на методи за идентификация и дозировка на глицерол 1-(4-аминобензоат), дозировка на хлорбутанол, идентификация и дозировка на хинин, идентификация и дозировка на неорганични сулфити и бисулфити, идентификация и дозировка на хлорати на алкалните метали и идентификация и дозировка на натриев йодат;
като има предвид, че мерките, предвидените в настоящата директива, са в съответствие със становището на Комитета за привеждане в съответствие с техническия прогрес на Директива 76/768/ЕИО,
ПРИЕ НАСТОЯЩАТА ДИРЕКТИВА:
Член 1
Държавите-членки предприемат всички необходими мерки, за да гарантират, че в хода на официалните проверки на козметичните продукти:
-
идентификацията и дозировката на глицерол 1-(4-аминобензоат),
-
дозировката на хлорбутанол,
-
идентификацията и количественото определяне на хинина,
-
идентификацията и дозировката на неорганичните сулфити и бисулфити,
-
идентификацията и дозировката на хлорати на алкалните метали, и
-
идентификацията и дозировката на натриев йодат
ще се извършват съгласно описаните в приложението методи.
Член 2
Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 31 декември 1986 г.
Държавите-членки незабавно уведомяват Комисията за това.
Член 3
Адресати на настоящата директива са държавите-членки.
Съставено в Брюксел на 11 октомври 1985 година.

Labels: 1
15
16